A Tanács 1984/2003/EK rendelete

(2003. április 8.)

a kékúszójú tonhal, a kardhal, valamint a nagyszemű tonhal Közösségen belüli kereskedelmére vonatkozó statisztikai ellenőrzési rendszer bevezetéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) 1997. november 14. óta, valamint a 86/238/EGK tanácsi határozat [3] elfogadásával a Közösség szerződő fele az egyezmény részes államai meghatalmazottai konferenciájának záróokmányához csatolt, 1984. július 10-én, Párizsban aláírt jegyzőkönyvvel módosított, az atlanti tonhalfélék védelméről szóló, 1966. május 14-én Rio de Janeiróban aláírt nemzetközi egyezménynek (a továbbiakban: ICCAT-egyezmény).

(2) Az ICCAT-egyezmény az atlanti tonhalfélék védelmére létrehozott nemzetközi bizottság (a továbbiakban: ICCAT) létrehozásával, valamint az utóbbi által elfogadott olyan védelmi intézkedésekkel, amelyek a szerződő felek számára kötelezővé válnak, keretrendszert biztosít az Atlanti-óceánban és a szomszédos tengerekben élő tonhal- és tonhalszerű állományok védelmére és kezelésére irányuló regionális együttműködés számára.

(3) A nagyszemű tonhal és a kardhal állományainak szabályozására, a statisztikai adatok minőségének és megbízhatóságának javítására, valamint a jogtalan halászat visszaszorítására irányuló intézkedések részeként az ICCAT a nagyszemű tonhalra és az atlanti kardhalhalra vonatkozó statisztikai dokumentációs programok bevezetéséről szóló ajánlásokat fogadott el. Mivel ezen ajánlások a Közösségre nézve kötelezőek, ezeket hatályba kell léptetni.

(4) A 95/399/EK tanácsi határozat [4] jóváhagyta a Közösségnek az Indiai-óceáni Tonhal Bizottság létrehozásáról szóló megállapodáshoz való csatlakozását. Ez a megállapodás az Indiai-óceáni Tonhal Bizottság (a továbbiakban: IOTC) létrehozásával, valamint az IOTC hatáskörébe tartozó, a védelemről és gazdálkodásról szóló és a szerződő felek tekintetében kötelező érvényű állásfoglalások az IOTC által történő elfogadásával keretrendszert alkot az Indiai-óceán tonhalfélék és a hasonló fajok állományának védelmére és ésszerű felhasználására irányuló nemzetközi együttműködés erősítése céljából.

(5) Az IOTC elfogadta a nagyszemű tonhalra vonatkozó statisztikai dokumentációs program létrehozásáról szóló állásfoglalást. Mivel ez az állásfoglalás a Közösségre nézve kötelező, hatályba kell léptetni.

(6) A kékúszójú tonhal (Thunnus thynnus) Közösségen belüli kereskedelmére vonatkozó statisztikai ellenőrzési rendszer bevezetéséről szóló, 1994. április 12-i 858/94/EK tanácsi rendelet [5] a közösségi jogba építette a kékúszójú tonhalra vonatkozó statisztikai dokumentációs program tekintetében az ICCAT által korábban már elfogadott ajánlásokat és állásfoglalást. Annak biztosítására, hogy a statisztikai dokumentumokra vonatkozó rendelkezések érthetőbbek legyenek, és egységesen alkalmazzák azokat, a 858/94/EK rendeletet hatályon kívül kell helyezni, és valamennyi vonatkozó rendelkezést bele kell foglalni ebbe a rendeletbe.

(7) Az e rendelet végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal [6] összhangban kell elfogadni,

ELFOGADTA EZT A RENDELETET:

1. FEJEZET

ÁLTALÁNOS RENDELKEZÉSEK

1. cikk

Tárgy

E rendelet a következők közösségi alkalmazásának általános szabályait és feltételeit állapítja meg:

a) a kékúszójú tonhalra (Thunnus thynnus), a kardhalra (Xiphias gladius) és a nagyszemű tonhalra (Thunnus obesus) vonatkozó, az "ICCAT" által elfogadott statisztikai dokumentációs program;

b) a nagyszemű tonhalra (Thunnus obesus) vonatkozó, az "IOTC" által elfogadott statisztikai dokumentációs program.

2. cikk

Hatály

Ezt a rendeletet az 1. cikkben említett kékúszójú tonhalra, kardhalra és nagyszemű tonhalra kell alkalmazni, amelyet:

a) közösségi hajó, illetve termelő fogott ki; vagy

b) a Közösségbe behoztak; vagy

c) a Közösségből harmadik országba kivittek vagy újraexportáltak.

Ezt a rendeletet nem kell alkalmazni a kerítőhálós hajóval vagy csalival halászó hajóval fogott, és főként az Indiai-óceáni Tonhal Bizottság létrehozásáról szóló megállapodás (a továbbiakban: az IOTC-megállapodás) és az ICCAT-egyezmény területi hatálya alá tartozó konzerviparnak szánt nagyszemű tonhal esetében.

3. cikk

Fogalommeghatározások

E rendelet alkalmazásában a következő fogalommeghatározásokat kell alkalmazni:

a) "kékúszójú tonhal": a Thunnus thynnus fajhoz tartozó, az I. mellékletben szereplő TARIC-kódok alá sorolt hal;

b) "kardhal": a Xiphias gladius fajhoz tartozó, a II. mellékletben szereplő TARIC-kódok alá sorolt hal;

c) "nagyszemű tonhal": a Thunnus obesus fajhoz tartozó, a III. mellékletben szereplő TARIC-kódok alá sorolt hal;

d) "halászat": az 1. cikkben felsorolt fajok bármelyikéhez tartozó halnak hajóval történő, kirakodás, átrakodás vagy halketrecben való tárolás céljából való fogása, illetve termelők általi, tonhalfogó hálóval történő fogása;

e) "közösségi termelő": olyan természetes vagy jogi személy, aki a termelőeszközöket a halászati termékek első szintű értékesítése céljából való megszerzésére használja;

f) "behozatal": a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [7] 4. cikke (16) bekezdésének a)–f) pontjában említett vámeljárás.

2. FEJEZET

STATISZTIKAI ELLENŐRZÉS

1. szakasz

A tagállamokra vonatkozó behozatali követelmények

4. cikk

A behozatalra vonatkozó statisztikai dokumentum

(1) A közösség területére harmadik országból behozott, az 1. cikkben említett fajok valamelyikébe tartozó halak minden mennyiségéhez statisztikai dokumentumot kell mellékelni a következő mellékletekben szereplő minták alapján:

- IVa. melléklet a kékúszójú tonhal esetében,

- V. melléklet a kardhal esetében,

- VI. vagy VII. melléklet a nagyszemű tonhal esetében.

(2) A statisztikai dokumentum:

a) tartalmazza az (1) bekezdésben említett, vonatkozó mellékletben meghatározott valamennyi információt, valamint a megfelelő üzemeltetők által megkívánt aláírásokat az összes olyan személytől, akik felelősséggel tartoznak a nyilatkozat tartalmáért;

b) hitelesítése a következőképpen történik:

i. amennyiben a halászatot hajó végzi: a halászatot folytató hajó lobogó szerinti állama által megfelelően felhatalmazott köztisztviselő vagy az említett állam megfelelő felhatalmazásával rendelkező más személy vagy intézmény által. A IVb. mellékletben felsorolt harmadik államok esetében a hitelesítést az adott állam által az arra a célra elismert intézmény végezheti;

ii. amennyiben a halászatot csapdaháló használatával végzik: annak az államnak a megfelelően felhatalmazott köztisztviselője által, amelynek felségvizein a zsákmányt kifogták;

iii. hajóbérleti szerződés keretében üzemeltetett hajó által fogott kardhal, kékúszójú tonhal és nagyszemű tonhal esetében: az exportáló állam által megfelelően felhatalmazott köztisztviselő vagy intézmény által;

iv. a VIIIa. és VIIIb. mellékletben felsorolt hajók bármelyike által fogott nagyszemű tonhal esetében: a japán vagy a tajvani kormány tisztviselője, vagy ezeknek az országoknak a kormánya által ebből a célra megfelelően felhatalmazott más személy által.

(3) A statisztikai dokumentumot meg kell küldeni annak a tagállamnak az illetékes hatóságai számára, ahová a terméket bevitték.

(4) A tagállamok biztosítják, hogy vámhatóságaik vagy más illetékes hivatalos szerveik az 1. cikkben említett fajok bármelyikének behozatala esetén valamennyi dokumentumot bekérnek és megvizsgálnak.

Az említett hatóságok az említett dokumentumokon szereplő információ pontosságának ellenőrzése céljából bármely szállítmány tartalmát megvizsgálhatják.

(5) Az 1. cikkben említett fajok bármelyikébe tartozó halak behozatalát meg kell tiltani abban az esetben, ha a vonatkozó behozatalhoz nem mellékelték az (1) és (2) bekezdéssel összhangban hitelesített és kitöltött statisztikai dokumentumot.

2. szakasz

A tagállamokra vonatkozó kiviteli követelmények

5. cikk

A kivitelre vonatkozó statisztikai dokumentum

(1) A közösségi hajó vagy a közösségi termelő által kifogott, az 1. cikkben említett fajok valamelyikéhez tartozó és harmadik országba kivitt halak valamennyi mennyiségéhez egy statisztikai dokumentumot kell mellékelni a következő mellékletekben szereplő minta alapján:

- a IVa. melléklet a kékúszójú tonhal esetében,

- az V. melléklet a kardhal esetében,

- a VI. vagy VII. melléklet a nagyszemű tonhal esetében.

(2) A statisztikai dokumentum:

a) tartalmazza az (1) bekezdésben említett, vonatkozó mellékletben meghatározott információt, valamint a megfelelő üzemeltetők által megkívánt aláírásokat az összes olyan személytől, akik felelősséggel tartoznak a nyilatkozat tartalmáért;

b) hitelesítése a következőképpen történik:

i. a lobogó szerinti tagállam illetékes hatósága által; vagy

ii. egy másik, a kirakodás helye szerinti tagállam illetékes hatóságai által, amennyiben a szóban forgó mennyiséget ez utóbbi említett tagállam felségterületéről viszik ki a Közösségből. Az utóbbi tagállam a hitelesített statisztikai dokumentum egy példányát két hónapon belül eljuttatja a lobogó szerinti államnak.

(3) A tagállamok biztosítják, hogy vámhatóságaik, illetve más illetékes hivatalos szerveik az 1. cikkben említett fajok bármelyikének kivitele esetén bekérnek és megvizsgálnak valamennyi dokumentumot, beleértve a statisztikai dokumentumot is.

Az említett hatóságok az említett dokumentumokon szereplő információ pontosságának ellenőrzése céljából bármely szállítmány tartalmát megvizsgálhatják.

(4) Minden tagállam elküldi a Bizottságnak a (2) bekezdés b) pontjában említett illetékes hatóságaira vonatkozó információkat. A Bizottság ezt az információt továbbítja a többi tagállamnak.

(5) Az 1. cikkben említett fajok bármelyikébe tartozó hal kivitelét meg kell tiltani abban az esetben, ha a vonatkozó kivitelhez nem mellékelték az (1) és (2) bekezdéssel összhangban hitelesített és kitöltött statisztikai dokumentumot.

3. szakasz

A tagállamokra vonatkozó újrakiviteli követelmények

6. cikk

Újrakiviteli bizonyítvány

(1) Újrakiviteli bizonyítványt kell mellékelni az 1. cikkben említett fajok bármelyikébe tartozó hal minden mennyiségéhez, amely:

a) a Közösségbe való behozatalát követően a Közösségből harmadik országba kerül újrakivitelre; vagy

b) harmadik országból kerül behozatalra a Közösség területére, az említett harmadik ország által való újrakivitelt követően.

Az újrakiviteli bizonyítványt a következő mellékletekben szereplő mintával összhangban kell összeállítani:

a) a IX. melléklet a kékúszójú tonhal esetében;

b) a X. melléklet a kardhal esetében;

c) a XI. vagy XII. melléklet a nagyszemű tonhal esetében.

(2) Az újrakiviteli bizonyítvány:

a) tartalmazza valamennyi, az (1) bekezdés második albekezdésében említett, vonatkozó mellékletekben meghatározott valamennyi információt, valamint a megfelelő üzemeltetők által megkívánt aláírásokat az összes olyan személytől, akik felelősséggel tartoznak a nyilatkozat tartalmáért;

b) hitelesítését annak a tagállamnak az illetékes hatósága végzi, ahonnan az újrakivitel történik, vagy annak a harmadik országnak az illetékes hatósága, ahonnan az újrakivitel történt;

c) mellé csatolni kell a 4. cikkben említett, behozatalra vonatkozó statisztikai dokumentum megfelelően hitelesített példányát.

(3) Azok a tagállamok, amelyek az újrakiviteli bizonyítványt a (2) bekezdés b) pontjával összhangban hitelesítik, megkívánják az újraexportálóktól az annak tanúsításához szükséges okmányokat, hogy az újraexportált halszállítmány megegyezik az eredetileg behozott halszállítmánnyal. A tagállamok – kérésre – átadják a lobogó szerinti államnak vagy az exportáló államnak a bizonyítvány egy példányát.

(4) Az újrakiviteli bizonyítványt be kell nyújtani a behozatal, illetve az újrakivitel szerinti tagállam illetékes hatóságainak.

(5) A tagállamok biztosítják, hogy vámhatóságaik, illetve más illetékes hivatalos szerveik az 1. cikkben említett fajok bármelyikébe tartozó hal újrakivitele esetén bekérjenek és megvizsgáljanak valamennyi dokumentumot, beleértve az újrakiviteli bizonyítványt is.

Az említett hatóságok az említett okmányokban szereplő információ pontosságának ellenőrzése céljából bármely szállítmány tartalmát megvizsgálhatják.

(6) Az 1. cikkben említett fajok bármelyikébe tartozó hal újrakivitelét követő újrakivitelt és behozatalt meg kell tiltani abban az esetben, ha az érintett szállítmányhoz nem mellékelték az (1) és (2) bekezdéssel összhangban hitelesített és kitöltött megfelelő bizonyítványt.

7. cikk

Ismételt újrakivitel

(1) Újabb, a 6. cikk (1) és (2) bekezdésével összhangban hitelesített és kitöltött újrakiviteli bizonyítványt kell mellékelni az 1. cikkben említett fajok bármelyikéhez tartozó hal valamennyi mennyisége mellé, amelyet az újrakivitelt követően ismételten újraexportáltak.

A 6. cikk (3), (4), (5) és (6) bekezdését kell alkalmazni.

(2) Az (1) bekezdésben említett új bizonyítványhoz mellékelni kell az előző, megfelelően hitelesített, a szállítmányhoz mellékelt újrakiviteli bizonyítvány hitelesített másolatát.

3. FEJEZET

ADATÁTVITEL

8. cikk

A hitelesítésre vonatkozó információ

Minden tagállam az e rendelet hatálybalépését követő 30 napon belül továbbítja a Bizottság részére a statisztikai dokumentumainak és újrakiviteli bizonyítványainak mintáját. A tagállamok emellett továbbítják a Bizottságnak a hitelesítésre vonatkozó valamennyi információt, illetve – megfelelő időben – közlik a Bizottsággal az említett dokumentumokon és bizonyítványokon végrehajtott módosításokat, a következő mellékletekkel összhangban:

a) a kékúszójú tonhal, a kardhal és a nagyszemű tonhal esetében a XIII. mellékletben szereplő ICCAT-minta;

b) a nagyszemű tonhal esetében a XIV. mellékletben szereplő IOTC-minta.

9. cikk

Adatátvitel

(1) Az a tagállam, amely az 1. cikkben említett fajok bármelyikébe tartozó halat importál, exportál vagy újraexportál, az előző év július 1-jétől december 31-ig tartó időszakra vonatkozóan március 15. előtt, és a folyó év január 1-jétől június 30-ig tartó időszakra vonatkozóan szeptember 15. előtt számítógépes adatátvitel útján jelentést nyújt be a Bizottságnak a következőkről:

a) az 1. cikkben említett fajok bármelyikébe tartozó, a területére behozott hal minden kereskedelmi kiszerelésének mennyiségéről, a származás szerinti harmadik ország, a fogási hely és a felhasznált halászfelszerelés szerinti bontásban;

b) az 1. cikkben említett fajok bármelyikébe tartozó, a harmadik ország általi újrakivitelt követően területére behozott hal minden kereskedelmi kiszerelésének mennyiségéről a származás szerinti harmadik ország, a fogási hely és a felhasznált halászfelszerelés szerinti lebontásban.

(2) Az (1) bekezdésben említett jelentés a következő mellékletekben meghatározott információt tartalmazza:

a) a kékúszójú tonhal esetében a XV. melléklet;

b) a kardhal esetében a XVI. melléklet;

c) a nagyszemű tonhal esetében a XVII. melléklet vagy a XVIII. melléklet.

10. cikk

Nemzeti jelentés

Azok a tagállamok, amelyek az 1. cikkben említett halfajok bármelyikéhez tartozó halat importálnak, ellenőrzik, hogy a Bizottság által továbbított információ megfelel-e saját információiknak. Az ilyen keresztellenőrzések eredményéről a hosszú távon vándorló halfajok bizonyos állományainak halászatára vonatkozó ellenőrzési intézkedések megállapításáról szóló, 2001. szeptember 27-i 1936/2001/EK tanácsi rendelet [8] 9. cikkében említett nemzeti jelentésben tájékoztatják a Bizottságot.

4. FEJEZET

ZÁRÓ RENDELKEZÉSEK

11. cikk

A mellékletek módosítása

Ennek a rendeletnek a mellékleteit az ICCAT és az IOTC a Közösségre kötelező érvényű védelmi intézkedéseivel, valamint a 12. cikk (2) bekezdésében megállapított eljárással összhangban lehet módosítani.

12. cikk

Bizottsági eljárás

(1) A Bizottságot munkájában a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendelet [9] alapján létrehozott Halászati és Akvakultúraágazati Irányítóbizottság segíti.

(2) Az e bekezdésre történő hivatkozáskor az 1999/468/EK rendelet 4. és 7. cikkét kell alkalmazni.

Az 1999/468/EK rendelet 4. cikkének (3) bekezdésében megállapított időszak hossza egy hónap.

(3) A bizottság elfogadja eljárási szabályzatát.

13. cikk

Hatályon kívül helyezés

(1) A 858/94/EK rendelet hatályát veszti.

(2) A hatályon kívül helyezett rendeletre történő hivatkozásokat az erre a rendeletre való hivatkozásokként kell értelmezni, és azokat az ennek a rendeletnek a XIX. mellékletében található korrelációs táblázat szerint kell használni.

14. cikk

Hatálybalépés

Ez a rendelet az Európai Unió Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 2003. április 8-án.

a Tanács részéről

az elnök

G. Drys

[1] HL C 331. E, 2002.12.31., 128. o.

[2] 2003. február 12-i vélemény (a Hivatalos Lapban még nem tették közzé).

[3] HL L 162., 1986.6.18., 33. o.

[4] HL L 236., 1995.10.5., 24. o.

[5] HL L 99., 1994.4.19., 1. o. Az 1446/1999/EK rendelettel (HL L 167., 1999.7.2., 1. o.) módosított rendelet.

[6] HL L 184., 1999.7.17., 23. o.

[7] HL L 302., 1992.10.19., 1. o. A legutóbb a 2700/2000/EK rendelettel (HL L 311., 2000.12.12., 17. o.) módosított rendelet.

[8] HL L 263., 2001.10.3., 1. o.

[9] HL L 358., 2002.12.31., 59. o.

--------------------------------------------------

I. MELLÉKLET

A 3. CIKK a) PONTJÁBAN EMLÍTETT TERMÉKEK

A Kombinált Nómenklatúra értelmezési szabályainak sérelme nélkül, az áruk meghatározása kizárólag tájékoztató jellegű. E melléletben az ennek a rendeletnek az elfogadása napján hatályos TARIC-kódokat kell alkalmazni.

TARIC-kód

0301999060

0302351000

0302359000

0303451100

0303451300

0303451900

0303459000

0304103860

0304109850

0304204510

0304909770

0305200018

0305200074

0305200075

0305309030

0305498010

0305599040

0305699030

1604141120

1604141125

1604141620

1604141625

1604141820

1604141825

1604207030

1604207035

--------------------------------------------------

II. MELLÉKLET

A 3. CIKK b) PONTJÁBAN EMLÍTETT TERMÉKEK

A Kombinált Nómenklatúra értelmezési szabályainak sérelme nélkül, az áruk meghatározása kizárólag tájékoztató jellegű. E mellékletben az ennek a rendeletnek az elfogadása napján hatályos TARIC-kódokat kell alkalmazni.

TARIC-kód

0301999070

0302698700

0303798700

0304103870

0304109855

0304208700

0304906500

0305200019

0305200076

0305200077

0305309040

0305498020

0305599050

0305699050

1604199130

1604199820

1604209060

--------------------------------------------------

III. MELLÉKLET

A 3. CIKK c) PONTJÁBAN EMLÍTETT TERMÉKEK

A Kombinált Nómenklatúra értelmezési szabályainak sérelme nélkül, az áruk meghatározása csak kizárólag tájékoztató jellegű. E mellékletben az ennek a rendeletnek az elfogadása napján hatályos TARIC-kódokat kell alkalmazni.

TARIC-kód

0301999075

0302341000

0302349000

0303441100

0303441300

0303441900

0303449000

0304103875

0304109865

0304204520

0304909775

0305200021

0305200078

0305200079

0305309075

0305498060

0305599045

0305699040

1604141130

1604141135

1604141630

1604141635

1604141830

1604141835

1604207040

1604207045

--------------------------------------------------

IVa. MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------

IVb. MELLÉKLET

Az ICCAT által elismert harmadik országok, amelyek esetében a statisztikai dokumentumot egy erre felhatalmazott intézmény, például a kereskedelmi kamara hitelesítheti: az Amerikai Egyesült Államok, Angola, Bissau-Guinea, Brazília, Guinea, Dél-Afrika, Egyenlítői-Guinea, Elefántcsontpart, Gabon, Ghána, Horvátország, Japán, Kanada, Kína, Korea, Líbia, Marokkó, Oroszország, São Tomé és Príncipe, Tunézia, Venezuela, Zöld-foki-szigetek.

--------------------------------------------------

V. MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------

VI. MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------

VII. MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------

VIIIa. MELLÉKLET

A japán selejtezési programban részt vevő hajók jegyzéke

(2001. november 1-jén) |

Szám | Selejtezés éve | Lobogó szerinti állam | Hajó neve | Űrtartalom | Építés éve | Halászterület |

1. | 2002 | BOLÍVIA | YING CHIN HSIANG 66 | 379 | 1979 | INDIAI-ÓCEÁN |

2. | 2002 | KAMBODZSA | HUA CHENG 707 | 606 | 1980 | INDIAI-ÓCEÁN |

3. | 2002 | KAMBODZSA | HUA CHUNG 808 | 549 | 1980 | INDIAI-ÓCEÁN |

4. | 2002 | FÜLÖP-SZIGETEK | CHEN FA 736 | 636 | 1979 | ATLANTI-ÓCEÁN |

5. | 2002 | BOLIVIA | ZHONG I 85 | 437 | 1976 | CSENDES-ÓCEÁN |

6. | 2002 | BELIZE | LIEN TAI | 491 | 1979 | ATLANTI-ÓCEÁN |

7. | 2003 | BELIZE | JEFFREY 131 | 597 | 1980 | CSENDES-ÓCEÁN |

8. | 2003 | EGYENLÍTŐI-GUINEA | WIN FAR 236 | 672 | 1978 | INDIAI-ÓCEÁN |

9. | 2003 | EGYENLÍTŐI-GUINEA | WIN FAR 266 | 535 | 1979 | INDIAI-ÓCEÁN |

10. | 2003 | BOLÍVIA | CHIN I MING | 663 | 1979 | ATLANTI-ÓCEÁN |

11. | 2003 | BOLÍVIA | CHIN CHANG MING | 578 | 1980 | ATLANTI-ÓCEÁN |

12. | 2003 | BOLÍVIA | GOLDEN RICH (korábban: ZHONG XIN 26) | 520 | 1974 | ATLANTI-ÓCEÁN |

13. | 2003 | BOLÍVIA | CHI MAN | 556 | 1982 | INDIAI-ÓCEÁN |

14. | 2003 | BOLÍVIA | HUNG YU 112 | 690 | 1981 | INDIAI-ÓCEÁN |

15. | 2003 | EGYENLÍTŐI-GUINEA | CHEN CHIANG 1 | 578 | 1988 | INDIAI-ÓCEÁN |

--------------------------------------------------

VIIIb. MELLÉKLET

Az újralajstromozási programban részt vevő, tajvani lobogó alatt hajózó hajók jegyzéke

Szám | Lobogó szerinti állam | Hajó neve | Űrtartalom | Halászterület | Építés éve |

1. | EGYENLÍTŐI-GUINEA | YIH SHUEN NO 212 | 470 | INDIAI-ÓCEÁN | 1999 |

2. | SEYCHELLE-SZIGETEK | SEYGEM | 573 | CSENDES-ÓCEÁN | 1997 |

3. | SEYCHELLE-SZIGETEK | SEYSTAR | 573 | CSENDES-ÓCEÁN | 1998 |

4. | VANUATU | NINE LUCKY No 1 | 508 | CSENDES-ÓCEÁN | 1998 |

5. | BELIZE | WIN FAR No 868 | 498 | CSENDES-ÓCEÁN | 1999 |

6. | EGYENLÍTŐI-GUINEA | WEI CHING | 498 | ATLANTI-ÓCEÁN | 1997 |

7. | BELIZE | JUI YING No 666 | 498 | CSENDES-ÓCEÁN | 1997 |

8. | BELIZE | CHEN FA No 1 | 550 | INDIAI-ÓCEÁN | 1997 |

9. | SEYCHELLE-SZIGETEK | SEYPERAL | 680 | CSENDES-ÓCEÁN | 1998 |

10. | BELIZE | PING YUAN No 201 | 706 | INDIAI-ÓCEÁN | 1996 |

11. | BELIZE | LIAN HORNG No 777 | 499 | CSENDES-ÓCEÁN | 1998 |

12. | BELIZE | FONG KU No 36 | 521 | CSENDES-ÓCEÁN | 1997 |

13. | BELIZE | SHYE SIN No 1 | 598 | INDIAI-OCEÁN | 1997 |

14. | BELIZE | HUNG YU No 212 | 470 | ATLANTI-ÓCEÁN | 1997 |

15. | BELIZE | HWA CHIN No 202 | 470 | ATLANTI-ÓCEÁN | 1997 |

16. | BELIZE | SUNG HUI | 573 | ATLANTI-ÓCEÁN | 1998 |

17. | BELIZE | HSIEN HUA 106 | 625 | CSENDES-ÓCEÁN | 2000 |

18. | BELIZE | HSIEN HUA 107 | 625 | CSENDES-ÓCEÁN | 2000 |

19. | BELIZE | FU YUAN No 66 | 683 | CSENDES-ÓCEÁN | 1998 |

20. | BELIZE | LONG CHANG No 3 | 589 | ATLANTI-ÓCEÁN | 1997 |

--------------------------------------------------

IX. MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------

X. MELLÉKLET

+++++ TIFF +++++

+++++ TIFF +++++

--------------------------------------------------

XI. MELLÉKLET

+++++ TIFF +++++

+++++ TIFF +++++

--------------------------------------------------

XII. MELLÉKLET

+++++ TIFF +++++

+++++ TIFF +++++

--------------------------------------------------

XIII. MELLÉKLET

+++++ TIFF +++++

--------------------------------------------------

XIV. MELLÉKLET

+++++ TIFF +++++

--------------------------------------------------

XV. MELLÉKLET

+++++ TIFF +++++

+++++ TIFF +++++

--------------------------------------------------

XVI. MELLÉKLET

+++++ TIFF +++++

+++++ TIFF +++++

--------------------------------------------------

XVII. MELLÉKLET

+++++ TIFF +++++

+++++ TIFF +++++

--------------------------------------------------

XVIII. MELLÉKLET

+++++ TIFF +++++

+++++ TIFF +++++

--------------------------------------------------

XIX. MELLÉKLET

858/94/EK rendelet | E rendelet |

–1. cikk | –2. cikk |

–2. cikk | –4. cikk |

–2a. cikk | –5. cikk |

–3. cikk (1), (2) és (3) bekezdése | –4. cikk |

–3. cikk (4) bekezdése | –6. cikk |

–3a. cikk | –6. cikk |

–4. cikk | – |

–5. cikk | –9. cikk |

–I. melléklet | –IVa. melléklet |

–II. melléklet | –IVb. melléklet |

–III. melléklet | –IX. melléklet |

--------------------------------------------------